CELEX: 32020R1130
Language: sl
Date: 2020-07-30 00:00:00
Title: Izvedbena uredba Sveta (EU) 2020/1130 z dne 30. julija 2020 o izvajanju člena 21(2) Uredbe (EU) 2016/44 o omejevalnih ukrepih zaradi razmer v Libiji

31.7.2020   
               
               
                  SL
               
               
                  Uradni list Evropske unije
               
               
                  L 247/14
               
            
         IZVEDBENA UREDBA SVETA (EU) 2020/1130
         z dne 30. julija 2020
         o izvajanju člena 21(2) Uredbe (EU) 2016/44 o omejevalnih ukrepih zaradi razmer v Libiji
         SVET EVROPSKE UNIJE JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (EU) 2016/44 z dne 18. januarja 2016 o omejevalnih ukrepih zaradi razmer v Libiji in razveljavitvi Uredbe (EU) št. 204/2011 (1) ter zlasti člena 21(2) Uredbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 18. januarja 2016 sprejel Uredbo (EU) 2016/44.
                  
               
                     (2)
                  
                  
                     Svet je v skladu s členom 21(6) Uredbe (EU) 2016/44 pregledal seznam oseb in subjektov iz Priloge III k navedeni uredbi.
                  
               
                     (3)
                  
                  
                     Svet je sklenil, da bi bilo treba omejevalne ukrepe proti vsem osebam in subjektom na seznamu iz Priloge III k Uredbi (EU) 2016/44 ohraniti in da bi bilo treba posodobiti identifikacijske podatke o eni osebi.
                  
               
                     (4)
                  
                  
                     Prilogo III k Uredbi (EU) 2016/44 bi bilo treba zato ustrezno spremeniti –
                  
               SPREJEL NASLEDNJO UREDBO:
         
            Člen 1
            Priloga III k Uredbi (EU) 2016/44 se spremeni v skladu s Prilogo k tej uredbi.
         
         
            Člen 2
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 30. julija 2020
            
               
                  Za Svet
               
               
                  Predsednik
               
               M. ROTH
            
         
         
            (1)  UL L 12, 19.1.2016, str. 1.
      
      
         
            PRILOGA
            V oddelku A (Osebe) Priloge III k Uredbi (EU) 2016/44 se vnos 18 nadomesti z naslednjim:
            
               
                           „18.
                        
                        
                           GHWELL, Khalifa
                           vzdevki: AL GHWEIL, Khalifa
                           AL-GHAWAIL, Khalifa
                           GHAWIL, Khalifa Mohamed
                        
                        
                           Datum rojstva: 1. januar 1956 ali 1. januar 1951
                           Kraj rojstva: Misurata, Libija
                           Državljanstvo: Libija
                           Št. potnega lista: A005465 (Libija), izdan 12. aprila 2015, potekel: 11. aprila 2017
                           in
                           J690P666 (Libija), izdan 12. junija 2016, poteče: 11. junija 2024
                           Spol: moški
                           Naslov: Qasr Ahmed Street, Misurata, Libija
                        
                        
                           Khalifa Ghwell je t. i. ‚predsednik vlade in minister za obrambo‘ mednarodno nepriznanega splošnega narodnega kongresa (znanega tudi kot ‚vlada narodne rešitve‘), zato je odgovoren za njegove dejavnosti.
                           7. julija 2015 je Khalifa Ghwell pokazal podporo ‚Fronti stanovitnosti‘ (Alsomood), tj. novi vojaški sili sedmih brigad za preprečitev oblikovanja vlade narodne enotnosti v Tripoliju, in sicer s tem, da se je s predsednikom splošnega narodnega kongresa Nurijem Abujem Sahmainom udeležil slovesnosti ob podpisu ustanovitve te nove sile.
                           Kot ‚predsednik vlade‘ splošnega narodnega kongresa ima Ghwell osrednjo vlogo pri oviranju oblikovanja vlade narodne enotnosti, ustanovljene z libijskim političnim sporazumom.
                           15. januarja 2016 je kot ‚predsednik vlade in minister za obrambo‘ splošnega narodnega kongresa v Tripoliju odredil odvzem prostosti vsem članom nove varnostne ekipe, ki jo je imenoval kandidat za predsednika vlade narodne enotnosti, ob prihodu v Tripoli.
                           31. avgusta 2016 je ukazal, da se ‚predsednik vlade‘ in ‚obrambni minister‘‚vlade narodne rešitve‘ vrneta na delo, potem ko je predstavniški dom zavrnil vlado narodne enotnosti.
                        
                        
                           1.4.2016“